Vogtland Arena

Vogtland Arena er en hoppbakke ved fjellet Schwarzberg ved byen Klingenthal i Tyskland. Hoppbakken har K-punkt 125 meter og bakkestørrelse 140 meter. Den ble tatt i bruk i desember 2005, og brukes blant annet i verdenscupen i hopp.

Anerkjent bakkerekord på snø er 146,5 meter, satt av Michael Uhrmann (Tyskland) i verdenscupen i hopp 2. februar 2011. Vegard Sklett (Norge) nådde 147 meter under trening foran et renn i kontinentalcupen 23. september 2011. Under et verdenscuprenn i kombinert 15. februar 2009 hoppet Anssi Koivuranta (Finland) 148,5 meter og David Zauner (Østerrike) 148 meter, men begge falt.FIS: Offisielle resultater kombinert hopp 15. februar 2009

Vogtland Arena må ikke forveksles med Vogtlandschanzen (Vogtlandbakkene), et hoppanlegg med bakker med størrelse K80 (HS85) og K60 (HS65) i bydelen Mühlleithen i Klingenthal.

 Historie 
Klingenthal var blant byene som ønsket å arrangere vinter-OL 1936. Som en del av OL-søknaden ble det planlagt å bygge en hoppbakke i den nordlige hellingen av Schwarzberg, omtrent på samme sted som Vogtland Arena står i dag. Den første planen for prosjektet ble framlagt av forretningsmannen Howard Willie Meisel 13. mars 1932. Han planla en stor hoppbakke med K-punkt 150 meter - en bakke som med god margin ville bli den største i verden, siden verdens lengste skihopp på den tiden var 82 meter. Men Garmisch-Partenkirchen fikk OL, og planen ble aldri realisert.Vogtland Arena: Geschichte  

Først i mai 1957 begynte byggingen av en større hoppbakke i Klingenthal. Große Aschbergschanze (tysk: Store Aschbergbakken) med K-punkt 82,5 meter ble offisielt åpnet 1. februar 1959, med Harry Glaß som første hopper i åpningsrennet foran 70 000 tilskuere. Senere utbygginger brakte bakken opp i størrelse K102 i 1984, og i 1986 ble det første og eneste verdenscuprennet arrangert i denne bakken.

I tiden etter verdenscuprennet forfalt bakken. Hoppet og det meste av ovarennet ble sprengt 26. september 1990, og selve tårnet ble sprengt og heisen i bakken revet 7. november 1991. Det ble stiftet en forening til formål å få gjenoppbygd Aschbergbakken, og selv om dette ikke lyktes, fikk de kjøpt området der bakken sto. I nærheten av Große Aschbergschanze lå en småbakke, Kleine Aschbergschanze (K35), som ble bygd i 1970. Den ble i 2001 erstattet av tre nye småbakker som fremdeles er i bruk.

 Dagens hoppbakke 
I stedet for å bygge opp igjen Aschbergbakken, ble det bestemt at det skulle bygges en helt ny storbakke ved Schwarzberg. Vogtland Arena ble bygd mellom 2003 og 2005. 21. desember 2005 var 8 tyske landslagsløpere i kombinert de første til å ta den nye bakken i bruk. I februar 2006 ble det tsjekkiske mesterskapet i stor bakke holdt i bakken, og i mars var bakken arena for et renn i B-verdenscupen i kombinert. Det første verdenscuprennet i hopp i Vogtland Arena ble arrangert 7. februar 2007, da bakken overtok et renn som skulle vært holdt i Harrachov i Tsjekkia. I februar 2009 ble det for andre gang arrangert verdenscuprenn i hopp i bakken.

Vogtland Arena har flomlysanlegg og plastmatter til sommerbruk, og skal i tillegg til skihopping brukes til konserter og andre kulturarrangementer. Anlegget har en tilskuerkapasitet på 30 000.

 Viktige renn 
 Dato Vinner  Andre Tredje Type renn 7. februar 2007  Gregor Schlierenzauer  Simon Ammann  Adam Małysz Verdenscup, flyttet fra Harrachov 11. februar 2009  Gregor Schlierenzauer  Anders Jacobsen  Wolfgang Loitzl Verdenscup 3. februar 2010  Simon Ammann  Adam Małysz  Gregor Schlierenzauer Verdenscup 2. februar 2011  Kamil Stoch  Thomas Morgenstern  Simon Ammann Verdenscup 16. februar 2012 Avlyst pga. sterk vind Verdenscup 13. februar 2013  Jaka Hvala  Taku Takeuchi  Gregor Schlierenzauer Verdenscup 23. november 2013  Slovenia
Jurij TepešRobert KranjecJaka HvalaPeter Prevc  Tyskland
Andreas WankKarl GeigerAndreas WellingerSeverin Freund  Japan
Daiki ItōReruhi ShimizuNoriaki KasaiTaku Takeuchi Verdenscup, lagkonkurranse 24. november 2013  Krzysztof Biegun  Andreas Wellinger  Jurij Tepeš Verdenscup 22. november 2014  Tyskland
Markus EisenbichlerRichard FreitagAndreas WellingerSeverin Freund  Japan
Reruhi ShimizuDaiki ItōNoriaki KasaiTaku Takeuchi  Norge
Rune VeltaAnders JacobsenAnders FannemelAnders Bardal Verdenscup, lagkonkurranse 23. november 2014  Roman Koudelka  Stefan Kraft  Andreas Wellinger Verdenscup 21. november 2015  Tyskland
Andreas WellingerAndreas WankRichard FreitagSeverin Freund  Slovenia
Domen PrevcJurij TepešAnže LanišekPeter Prevc  Østerrike
Michael HayböckGregor SchlierenzauerManuel FettnerStefan Kraft Verdenscup, lagkonkurranse 22. november 2015  Daniel-André Tande  Peter Prevc  Severin Freund Verdenscup 3. desember 2016  Polen
Piotr ŻyłaKamil StochDawid KubackiMaciej Kot  Tyskland
Markus EisenbichlerAndreas WellingerRichard FreitagSeverin Freund  Østerrike
Michael HayböckStefan KraftAndreas KoflerManuel Fettner Verdenscup 4. desember 2016  Domen Prevc  Daniel-André Tande  Stefan Kraft Verdenscup

 Referanser 

 Kilder 
 Worldcup Klingenthal (offisiell side)
 Vogtland Arena (offisiell side)
 Skisprungschanzen-Archiv: Klingenthal (Schwarzberg)
 Klingenthal.de: Die Geschichte der Vogtland Arena
 Die Klingenthaler: Vogtland Arena in Klingenthal (bilder fra byggingen)

 Eksterne lenker 


Kategori:Hoppbakker i Tyskland
Kategori:Byggverk i Sachsen
Kategori:Sport i Sachsen
Kategori:Vogtlandkreis